# Alko

### Wikipedia

Alkon logo
Alkon myymälä Kampissa Helsingissä

Alko Oy on valtion omistama yritys, jonka pääkonttori sijaitsee Vantaalla, ja joka kuuluu sosiaali- ja terveysministeriön hallintoon ja valvontaan. Alkolla on Suomessa yksinoikeus yli 4,7 % alkoholijuomien vähittäismyyntiin, poikkeuksena suomalaiset tilaviinit.

## [muokkaa] Historia

Alko Oy aloitti toimintansa 5. huhtikuuta 1932 klo 10, kun eduskunta kumosi kieltolain. Tuolloin yrityksen nimi oli Oy Alkoholiliike Ab. Vuonna 1969 nimi muutettiin muotoon Oy Alko Ab.

Pääosakkaana vuonna 1932 oli Suomen valtio, jonka lisäksi muodollisina osakkaina olivat silloinen valtiovarainministeri professori Kyösti Järvinen ja oikeusministeri professori T.M. Kivimäki. Järvinen ja Kivimäki merkitsivät kumpikin yhden osakkeen ja valtio 28 998 kappaletta 1 000 markan osakkeita. Osakeyhtiölaki muuttui 1990-luvulla, ja osakkaita ei enää tarvittu yhtä enempää. Järvisen ja Kivimäen perikunnilta ostettiin molemmat osakkeet takaisin.

Oy Alko Ab:stä erotettiin vuonna 1995 alkoholijuomien valmistus ja markkinointi Primalco Oy:ksi ja hotelli- sekä ravintolatoiminta Arctia Oy:ksi. Alko Oy:öön jäi tällöin alkoholijuomien vähittäis- ja tukkukauppa. Näiden yhtiöiden emoyhtiöksi perustettiin Alko-Yhtiöt Oy. Konserniin tuli vuonna 1996 uusi yhtiö, alkoholijuomien tukkumyyntiä ja jakelua hoitava Havistra Oy. Alko Oy erotettiin Alko-Yhtiöt -konsernista vuonna 1999 ja siirrettiin sosiaali- ja terveysministeriön alaisuuteen. Primalco ja Havistra yhdistettiin myöhemmin Oy Altia Ab:ksi.

Alkolla on kaikkiaan 329 myymälää Suomessa – Alkon 300. liike avattiin 22. tammikuuta 2003 Kupittaalle Turkuun. Uusin myymälä on avattu 8. syyskuuta 2006 Nakkilaan.

## [muokkaa] Aiheesta muualla

- Alkon kotisivut
- Alkon epävirallinen tuoteluettelo

Haettu osoitteesta http://fi.wikipedia.org../../../a/l/k/Alko.html

Luokat: Kauppaketjut | Valtionyhtiöt | Suomalaiset yhtiöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Norsk (bokmål)
- Svenska